Clan Walkinshaw

Clan Walkinshaw is a Scots clan. It haesna a chief that's recognised bi the Lord Lyon King o Airms, an sae the clan haesna ony staunnin unner Scots Law. Clan Walkinshaw is consithered an armigerous clan, that is, it is kent tae hiv ance haed a chief that buir the chief’s airms, but the day, naebody hauds thae airms in lawfu possession.

The surname Walkinshaw is a habitational name, that comes frae Walkinshaw in Renfrewshire, that likely comes frae the Auld Inglis elements wealcere "fuller" an sceaga "copse". Clan Walkinshaw descends frae a Douglas that wis a judge in the earldom o Lennox. In 1235 he gied ower his lands o Knock, an the Abbey o Paisley, for the lands o Walkinshaw. Memmers o the clan becam hereditary foresters tae the High Stewarts o Scotland in the barony o Renfrew. The airms o Walkinshaw allude tae this office o hereditary forester. The clan's launs steyed in the hauns o the principal branch o the faimily til they passed, by marriage, tae the Walkinshaws o Little Fulwood, an efter tae the Walkinshaws o Garturk, that begoud tae style theirsels “o that Ilk.” Ither cadet branches of Clan Walkinshaw wur the Walkinshaws o Burrowfield an o Scotston. The day, memmers o Clan Walkinshaw can wear a crest badge taen frae the heraldry in the airms o Walkinshaw o that Ilk. The crest badge bears a martlet, an the motto is IN SEASON.

Walkinshaw
Walkinshaw